SET ปิดเย็นแรงแผ่วเหลือบวก 1.93 จุด
SET ปิดเย็นแรงแผ่วเหลือบวก 1.93 จุด โดยดัชนีปิดตลาดวันนี้ อยู่ที่ระดับ 1,637.54 จุด บวก 1.93 จุด หรือ 0.12% มูลค่าซื้อขาย 5.39 หมื่นลบ. 
11 ก.ย. 2560

ผู้สื่อข่าวรายงานว่า ดัชนีปิดตลาดวันนี้ อยู่ที่ระดับ 1,637.54 จุด บวก 1.93 จุด หรือ 0.12% มูลค่าซื้อขาย 5.39 หมื่นลบ. ขณะที่ SET ปิดตลาดช่วงเช้าวันนี้ บวก 6.35 จุด หรือ 0.39%
ขณะที่ตลาดหุ้นเอเชียส่วนใหญ่ปิดในแดนบวก
10 หุ้นดันดัชนีวันนี้

ตลาดหุ้นเอเชีย

นายอดิศักดิ์ ผู้พิพัฒน์หิรัญกุล นักกลยุทธ์การลงทุน ฝ่ายวิเคราะห์หลักทรัพย์ บล.ธนชาต เปิดเผยว่า ตลาดหุ้นไทยวันนี้ปรับตัวขึ้นมาในทิศทางเดียวกับตลาดหุ้นในภูมิภาคและตลาดในยุโรปส่วนใหญ่ รวมทั้งดาวโจนส์ฟิวเจอร์ที่บวกไป 100 จุด ขานรับเกาหลีเหนือไม่ยิงขีปนาวุธในวันชาติ และพายุเฮอร์ริเคนเออร์มาอ่อนแรงลง
ส่วนดัชนีหุ้นไทยได้ปรับขึ้นไปในช่วงก่อนหน้านี้แล้วแต่ยังไม่ผ่านแนว 1,650 จุด และวันนี้ก็เป็นลักษณะของการแกว่งพักตัวบ้างแต่ยังยืนในแดนบวกได้
ทั้งนี้ แนวโน้มการลงทุนในวันพรุ่งนี้ (12 ก.ย.) นายอดิศักดิ์ เปิดเผยว่า ตลาดฯคงจะแกว่งตัวออกด้านข้าง ซึ่งอาจมีการพักฐานบ้าง พร้อมให้แนวรับ 1,625-1,630 จุด ส่วนแนวต้าน 1,650-1,660 จุด
 
 